पाएं अपने शहर की ताज़ा ख़बरें और फ्री ई-पेपरडाउनलोड करें
शहपुरा कस्बे में दो पक्षों में खूनी संघर्ष हो गया। घर में गाय घुसने की बात पर दोनों पक्षों में कहासुनी हुई। फिर दोनों पक्षों ने एक-दूसरे के घर में घुसकर लाठी-डंडों से सिर फोड़ दिया। दोनों पक्षों की ओर से पुलिस ने क्रॉस मामला दर्ज कर जांच में लिया है।
जानकारी के अनुसार शहपुरा नगर परिषद के सामने सतीश जैन और बाबू सिंह राजपूत का घर है। सतीश जैन की गाय अक्सर छूट कर बाबू सिंह के घर में घुस जाती है। पिछले 21 अप्रैल को भी इसी बात को लेकर दोनों पक्षों में कहासुनी हुई थी। हालांकि बाद में दोनों पक्षों में समझौता हो गया था।
शनिवार रात गाय घुसने पर हो गई मारपीट
पुलिस के मुताबिक सतीश जैन की गाय शनिवार रात एक बार फिर बाबूलाल के घर में घुस गई। इसे लेकर दोनों पक्षों में कहासुनी हो गई। इसके बाद पहले बाबू सिंह राजपूत, प्रिंस, आसू समेत पांच-छह लोगों ने लाठी डंडे लेकर सतीश जैन के घर में घुसकर मारपीट की। वहीं, सतीश जैन समेत परिवार के 15 लोगों ने बाबूसिंह के घर में घुस कर मारपीट की।
दोनों पक्षों के नौ लोगों का सिर फूटा
बाबूलाल के पक्ष से पांच, तो सतीश जैन की ओर से चार लोगों के सिर में चोट आई है। शहपुरा पुलिस ने रात में मौके पर पहुंच कर विवाद शांत कराया। इसके बाद मुलाहिजा के आधार पर दोनों पक्षों के खिलाफ धारा 452, 323, 324, 506, 34 का प्रकरण दर्ज कर लिया। शहपुरा पुलिस ने बलवा की धारा भी बढ़ाने की बात कही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn